Esti añu la parte lliteraria del Arcu Atlánticu ta dedicada a Jules Verne, una dedicatoria bien merecía. Nun quixi participar na mesa redonda a la que taba invitáu, por causes personales. Nun taba pa la mano. Pero nun quiero dexar pasar l’eventu ensin poner cuatro pallabres del autor francés.
#000002
Verne fue un pioneru. Pue dicise que fue’l padre d’esi xéneru que llueu pasó a llamase la «ciencia-ficción». Por cierto, munches veces llamen asina a coses que nun son más que «fantasía». Nun ye lo mesmo. La CF tien de tener una cierta fantasía, pero siempres mui arreyada a un determináu altor científicu. Con Verne eso cúmplese dafechu. En cuasi toles noveles de so, apaecen teoríes o aparatos que tienen rellación cola ciencia de la so época. Tamién «inventó» dalgunes, pero la mayoría yá esistíen anque tuvieren «nel trubiecu».
#000004
En fin, bienveníu seya’l prolíficu y cinematográficu autor francés a la nuestra tierra asturiana. Merez esti homenaxe que se-y fai, y munchos más. Pa finar, dicir que’l primer llibru que se-y publicó n’asturianu fue «L’eternu Adán», tornáu por Dolfo Camilo Díaz y que se publicó na Coleición Xuvenil de l’ALLA. El direutor de la coleición ye un tal García Oliva (perdón).
#000006